Hajtman (Ukrajina)

Hajtman je názov najvyššieho titulu u Kozákov. Hajtmanská moc bola na rozdiel od iných kozáckych titulov (napr. ataman) udeľovaná priamo poľským kráľom. Čiže hajtman bol vodcom registrovaných kozákov, ktorých evidovala Rzeczpospolita. Symbolom hajtmanskej moci bola tzv. bulava. Hajtman mal nad kozáckym spoločenstvom absolútnu moc, a to predovšetkým v čase vojny.

Slovo hajtman pochádza z nemčiny a vo svojej dobe znamenalo označenie veliteľa vojenskej jednotky, kapitán.

Prvým hajtmanom sa stal Bogdan Ružinskij v roku 1575. Asi najznámejším hajtmanom bol Bohdan Chmeľnický, vodca kozáckeho povstania v rokoch 1648 – 1654.

Kozáci